Document ID: 31998R1130

ΚΑΝΟΝΙΣΜΟΣ (ΕΚ) αριθ. 1130/98 ΤΗΣ ΕΠΙΤΡΟΠΗΣ της 29ης Μαΐου 1998 για παρέκκλιση από τους κανονισμούς (ΕΟΚ) αριθ. 1589/87, (ΕΟΚ) αριθ. 429/90, (ΕΟΚ) αριθ. 1158/91, (ΕΟΚ) αριθ. 3398/91 και (ΕΚ) αριθ. 2571/97 όσον αφορά την προθεσμία που έχει καθορισθεί για την υποβολή των προσφορών των δημοπρασιών για τον Αύγουστο του 1998
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 6 παράγραφος 6, το άρθρο 7 παράγραφος 5, το άρθρο 7 α παράγραφος 1 πρώτο εδάφιο και παράγραφος 3 και το άρθρο 12 παράγραφος 3,
Εκτιμώντας:
ότι οι κανονισμοί: (ΕΟΚ) αριθ. 1589/87 της Επιτροπής, της 5ης Ιουνίου 1987, σχετικά με την αγορά με δημοπρασία βουτύρου από τους οργανισμούς παρεμβάσεως (3), όπως τροποποιήθηκε τελευταία από τον κανονισμό (ΕΚ) αριθ. 455/95 (4), (ΕΟΚ) αριθ. 429/90 της Επιτροπής, της 20ής Φεβρουαρίου 1990, σχετικά με τη χορήγηση με δημοπρασία ενισχύσεως στο συμπυκνωμένο βούτυρο που προορίζεται για την άμεση κατανάλωση στην Κοινότητα (5), όπως τροποποιήθηκε τελευταία από τον κανονισμό (ΕΚ) αριθ. 417/98 (6), (ΕΟΚ) αριθ. 1158/91 της Επιτροπής, της 3ης Μαΐου 1991, σχετικά με την αγορά με δημοπρασία αποκορυφωμένου γάλακτος σε σκόνη από τους οργανισμούς παρεμβάσεως (7), όπως τροποποιήθηκε τελευταία από τον κανονισμό (ΕΚ) αριθ. 569/96 (8), (ΕΟΚ) αριθ. 3398/91 της Επιτροπής, της 20ής Νοεμβρίου 1991, σχετικά με την πώληση σε δημοπρασία αποκορυφωμένου γάλακτος σε σκόνη που προορίζεται για την παρασκευή συνθέτων ζωοτροφών και για την τροποποίηση του κανονισμού (ΕΟΚ) αριθ. 569/88 (9), όπως τροποποιήθηκε τελευταία από τον κανονισμό (ΕΚ) αριθ. 2080/96 (10) και (ΕΚ) αριθ. 2571/97 της Επιτροπής, της 15ης Δεκεμβρίου 1997, σχετικά με την πώληση σε μειωμένη τιμή βουτύρου και τη χορήγηση ενισχύσεως στην κρέμα, στο βούτυρο και στο συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής (11), έχουν καθορίσει τις λεπτομέρειες σχετικά με τις διαδικασίες δημοπρασίας στα διάφορα καθεστώτα 7 ότι λόγω της επιβραδύνσεως της οικονομικής δραστηριότητας κατά τον Αύγουστο του 1998, ενδείκνυται για πρακτικούς λόγους να τροποποιηθούν οι προθεσμίες για την υποβολή των προσφορών στο πλαίσιο των εν λόγω κανονισμών 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 2 πρώτη φράση του κανονισμού (ΕΟΚ) αριθ. 1589/87, του άρθρου 3 παράγραφος 2 του κανονισμού (ΕΟΚ) αριθ. 429/90, του άρθρου 2 πρώτη φράση του κανονισμού (ΕΟΚ) αριθ. 1158/91, του άρθρου 4 παράγραφος 3 πρώτη φράση του κανονισμού (ΕΟΚ) αριθ. 3398/91 και του άρθρου 14 παράγραφος 2 πρώτη φράση του κανονισμού (ΕΚ) αριθ. 2571/97, η προθεσμία για την υποβολή των προσφορών λήγει την τέταρτη Τρίτη του μηνός ώρα 12.00 για τον Αύγουστο 1998.
Άρθρο 2
Ο παρών κανονισμός αρχίζει να ισχύει την έβδομη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Μαΐου 1998.

Labels: 3
17